মন্টু মিয়ার অভিযান
মন্টু মিয়ার অভিযান হল বাংলাদেশী কার্টুন নির্মাতা প্রতিষ্ঠান সফট্-এডজ্ লিমিটেড নির্মিত এবং একুশে টেলিভিশনে প্রচারিত বাংলাদেশের প্রথম ত্রিমাত্রিক এনিমেশনে তৈরি ধারাবাহিক কার্টুন| মন্টু মিয়া নামক এক দুঃসাহসী গ্রাম্য তরুণ পিপড়া কার্টুনটির প্রধান চরিত্র, যে সমাজে প্রচলিত বিভিন্ন সমস্যার বিরুদ্ধে লড়াই করে| ১৩ পর্বে নির্মিত এ ধারাবাহিকটির মাত্র তিনটি পর্ব ২০০০ থেকে ২০০২ সাল পর্যন্ত প্রচারিত হয়| পরবর্তীতে ২০০৭ সালে অপর পর্বগুলো প্রচারিত হয়| তৎকালীন সময়ে বাংলাদেশী দর্শকদের মধ্যে ব্যাপক সাড়া জাগানো ও দর্শকপ্রিয় এই কার্টুনটি পরবর্তীতে আন্তর্জাতিকভাবে একাধিক পদক ও সম্মাননা লাভ করে|